Havnet på jordet i bybanesporet

En kvinnelig bilist rotet seg inn i bybanesporet lørdag kveld. - Vi hjalp henne inn på rett spor. Bokstavelig talt, sier operasjonsleder Morten Kronen.

Publisert Publisert 17. januar 2015

UHELDIG: En kvinnelig bilist havnet lørdag kveld i bybanesporet på Danmarksplass. Hun fikk hjelp av politiet etter kort tid, for å komme seg på rett spor.

Denne artikkelen er over fem år gammel

Politiet fikk melding om hendelsen klokken 19.50.

— Det var den kvinnelige sjåføren som ringte inn selv. Hun var ganske fortvilet og spurte om vi kunne hjelpe henne, forteller Morten Kronen, operasjonsleder i Hordaland politidistrikt.

Politiet rykket ut til Danmarks plass, hvor bilen var på vei i retning av Rema 1000 og Bien. Bilen kom ifølge politiet fra Ibsens gate, og hadde trolig kommet ned gjennom Edvard Griegs vei.

- Kan gå galt

Politiet kom raskt til stedet.

— Vi var på stedet klokken 19.51 og ga henne hjelp. Det ble hun veldig glad for. Slike opplevelser er ganske ubehagelige. Det kan gå skikkelig galt dersom man møter på Bybanen, forteller Kronen.

Store deler av Ibsens gate har vært stengt lørdag. Nå er både Edvard Griegs vei og Ibsens gate stengt for gjennomkjøring.

Publisert Publisert: 17. januar 2015 20:47 Oppdatert: 23. september 2015 19:04